nb da nb da nb da da da da da nb da da en da da fr la da da da da sv da da da da da da da de de nb da da da en sv de nb da en sv da nb da sv da da sv da it en de da de da en et da fr pl hu de en da da da de de fr en da da fr it fr de da da da da da ar da
16. juni 2015 kage ægflormelishasselnødderhvedemelrabarbersmørsukkervanilje
Jeg er tosset med mad, simpelthen rendyrket foodie! Jeg kan relatere langt de fleste samtaleemner til mad - og er altid god for en opskrift på stort set hvad som helst. Jeg kan lide at lave det meste fra bunden; jeg elsker at bage, og køber aldrig hverken brød eller kager. Jeg bryder mig generelt ikke om halv- eller helfabrikata, og det økologiske fylder også meget i mit hjem.
I søndags lavede jeg den mest fantastiske rabarbertærte efter en pludselig indskydelse. Mit ellers så grøntsagsskeptiske barn havde sagt noget med at rabarbertærte var vildt godt, så det skulle udnyttes. Desuden har jeg fornylig erhvervet en aflang bageform med løs bund, så den skulle prøves.
Jeg kan et trick med mørdej, som jeg har set i en Jamie Oliver-program for længe siden; i stedet for at køle dejen ned, udrulle (hvor den ALTID krakelerer i kanterne og klistrer på bordet) og lægge forsigtigt ned i formen, maser jeg den færdige dej ud i formen med fingrene og kommer den dernæst i fryseren i en times tid. Skal dejen forbages kan den komme direkte fra fryser til varm ovn, hvilket gør at den trækker sig mindre end ellers. Desuden er det meget nemmere.
Rabarber havde jeg liggende på frost, så de kom på tærten i frossen tilstand. Er du ikke så pjattet med rabarber (eller har du bare ikke nogle) kan pærer, ferskner eller bær også bruges. Desuden kan man bruge andre slags nødder til frangipanen; jeg havde bare temmelig mange hasselnødder, så det var her jeg endte.
Tærten får en sprød bund med en blød top, hvilket er helt perfekt. Den kan spises både lun og kold, og gerne med en klat cremefraiche til.
Opskriften på mørdejen er til to tærter, så for en tærteform mere og smid den på frost, så er der til en anden dag. Har du ikke tærteforme i overskud, kan dejen også bare fryses i en pose.
Rabarbertærte med frangipane (1 aflang form eller 1 22 cm’s springform)
150 g koldt smør
evt. en smule vaniljepulver
175 g rabarber i skiver
Kom mel og flormelis i en skål sammen med vaniljepulver. Skær smørret i tern og nulr det ud i melet. Husk ikke at bakse for længe med det, dejen skal helst holdes kold. Kom ægget i og saml dejen så hurtigt du kan (jeg bruger en foodprocessor, det tager et øjeblik). Del dejen i to, og mas hver del ud i en form (du behøver ikke at smøre formen, der er rigeligt smør i dejen). Husk at komme godt ud i hjørnerne, så man ikke bare får en bid med mørdej. Sæt formen i fryseren i mindst en halv time.
Til frangipane kommes nødder og sukker i en foodprocessor (nogle stavblendere kan også klare det) og kværnes til et mellemfint pulver. Tilsæt blødt smør og æg og kør til en homogen masse.
Tag formen op af fryseren og fordel frangipanen i den.
Top op med rabarber i pæne, lige rækker. Sæt formen i fryseren igen, denne gang dog kun et kvarter.
Varm ovnen op til 175 grader og sæt den kolde tærte direkte ind i den varme ovn. Giv den 40 minutter på næstnederste rille.
Lad tærten afkøle på en rist, og drys den med flormelis når den er kølet lidt ned.
Serveres evt. med flødeskum eller cremefraiche.
26. juni 2015 kl. 7:30
Uhmmm hvor ser den lækker ud. Mørdej har aldrig været min stærke side, men nogle gange går det da ok :).
“Hakker” du også smørret i foodprocessoren eller er det først når ægget kommer i. Synes at jeg er længe om at nulre det ind i melet i hånden og så når det hele netop at blive for varmt……
Mon ikke jeg skal gøre et forsøg, hentede lige 1,5 kg rabarber i går 🙂
29. juni 2015 kl. 12:57
Hakker også smørret i foodprocessoren; så når det nemlig ikke at blive varmt, og dejen bliver sprødere.
Mønstret rabarbertærte | Signes Mad siger:
5. juni 2016 kl. 11:47
[…] bund og grund er tærten ikke meget anderledes end denne tærte, jeg har blot gjort lidt mere ud af placeringen af rabarberne – og så er røde rabarber altså […]
Skriv et svar Annuller svar
Din e-mailadresse vil ikke blive publiceret. Krævede felter er markeret med *
Pandekagekage jkeg lrg lwg wlgwrge owgnl wlgwrge owgnl wlgwrge
Hjemmelavet grenadine jkeg lrg lwg wlgwrge owgnl wlgwrge owgnl wlgwrge
"Jeg har blogget siden 2008, og udvikler mig hele tiden madmæssigt. Min familie bruger bloggen flittigt, “når mor ikke er hjemme”, og er ikke blege for at kritisere, hvis jeg ikke har forklaret noget ordentligt. Jeg slår også selv opskrifter op på bloggen; man kan jo ikke huske alting. Jeg henter inspiration til opskrifter alle steder fra; når jeg spiser ude, læser kogebøger, læser blogs osv."
8000 Aarhus C mail@tobiasehlig.dk
© Alt indhold på SignesMad er omfattet af loven om ophavsret.